**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**WORKSHOP - ΕΡΓΑΣΤΗΡΙΟ**

**Κινηματογραφικό εργαστήριο για εκπαιδευτικούς όλων των βαθμίδων.**

Το Διεθνές Φεστιβάλ Ταινιών Μικρού Μήκους Αλεξάνδρειας (IASFF9), το οποίο διεξάγεται για ένατη συνεχή χρονιά, από 19  έως 24 Ιουνίου 2023, στην Αλεξάνδρεια Ημαθίας, σας προσκαλεί στο “**Κινηματογραφικό εργαστήριο για εκπαιδευτικούς όλων των βαθμίδων**”. Το εργαστήριο θα διεξαχθεί σε συνεργασία με το Φεστιβάλ Χανίων, την Δευτέρα 12 Ιουνίου 2023 και ώρα 18:00, στο χώρο της Λέσχης Κινηματογράφου και Πολιτισμού Αλεξάνδρειας “Κινηματόδρασις”, υπό την διεύθυνση του Σταύρου Γρόσδου, Διδάκτωρ Οπτικοακουστικού Γραμματισμού και Δημιουργικής Γραφής στην Εκπαίδευση και επιστημονικού συνεργάτη του Φεστιβάλ Κινηματογράφου Χανίων.

Όπως κάθε χρόνο, το φεστιβάλ διοργανώνει παράλληλες δράσεις σχετικές με τον κινηματογράφο και άλλα επιλεγμένα θέματα σε συνεργασία με αντίστοιχους φορείς,  δίνοντας την ευκαιρία για την ανάπτυξη και προώθηση δράσεων οι οποίες προάγουν τον πολιτισμό και την συνέργεια της τοπικής και ευρύτερης κοινωνίας. Το εργαστήριο απευθύνεται κυρίως σε επαγγελματίες του χώρου της εκπαίδευσης, αλλά και σε όσες και όσους έχουν εργαστεί ή ενδιαφέρονται σχετικά με το θέμα. Με το πέρας της εκδήλωσης θα δοθούν πιστοποιητικά παρακολούθησης.

Οι ενδιαφερόμενες/οι που επιθυμούν να συμμετέχουν μπορούν να υποβάλλουν εύκολα εκδήλωση ενδιαφέροντος, ακολουθώντας τον σύνδεσμο που θα βρείτε παρακάτω. Το κόστος συμμετοχής είναι 10 ευρώ, και μπορείτε να το καταβάλλετε με τραπεζική κατάθεση στον λογαριασμό **IBAN GR6302604140000790200590825** (αιτιολογία: **ΟΝΟΜΑΤΕΠΩΝΥΜΟ** και τη φράση **ΚΙΝΗΜΑΤΟΓΡΑΦΙΚΗ ΕΚΠΑΙΔΕΥΣΗ**) ή μέσω Paypal στο email kinimatodrasis@gmail.com  ή με μετρητά στο χώρο της εκδήλωσης.

Θα τηρηθεί σειρά προτεραιότητας.

**Πότε;**

Δευτέρα, 12 Ιουν 2023, 18:00.

**Πού;**

Λέσχη Κινηματογράφου και Πολιτισμού Αλεξάνδρειας “Κινηματόδρασις”, Σοφοκλή Βενιζέλου, 9, 59300, Αλεξάνδρεια. (τοποθεσία στον χάρτη <https://tinyurl.com/mrxk2sd3>)

**Διάρκεια:**

3:00 (περίπου)

**Περιγραφή:**

**Κινηματογραφικά παιχνίδια – Προσεγγίζοντας μία κινηματογραφική ταινία με τα μικρά και τα μεγαλύτερα παιδιά.**

Οι δράσεις του εργαστηρίου εκτυλίσσονται στον μαγευτικό κόσμο του σινεμά. θα δούμε κινηματογραφικές ταινίες, θα σχεδιάσουμε και θα υλοποιήσουμε δραστηριότητες-παιχνίδια με τις οποίες τα παιδιά (από το νηπιαγωγείο έως το λύκειο) απολαμβάνουν τη θέαση της ταινίας και ταυτόχρονα, παίζοντας, ανακαλύπτουν τους κινηματογραφικούς κώδικες.

Υποψιασμένος ή ανυποψίαστος θεατής; Με ποιους τρόπους ο δημιουργός της ταινίας γεννάει στον θεατή εντυπώσεις και συναισθήματα, φέρνει μνήμες και εμπειρίες; Ποια κινηματογραφικά τεχνάσματα (κώδικες) χρησιμοποιεί; Ποιος είναι ο ρόλος της μουσικής, των ανατροπών, των πλάνων, της θέσης της κάμερας; Πώς λειτουργούν οι ψυχολογικοί μηχανισμοί θέασης της ταινίας, η εικασία, ο πολύ-αισθητηριασμός  και η ενσυναίσθηση; Γιατί, βλέποντας μια ταινία, ζούμε τα γεγονότα, ωσάν να είμαστε εκεί μέσα στην οθόνη; Θέλει ο σκηνοθέτης να συμφωνήσουμε με την ιδεολογία του;

Όσοι/ες έρθουν στο εργαστήρι δεν χρειάζεται να έχουν ιδιαίτερες γνώσεις και να κατέχουν κινηματογραφικές δεξιότητες. Αρκεί να φέρουν μαζί τους την αγάπη τους για το σινεμά.

**Υποβολή Ενδιαφέροντος:**

Στον σύνδεσμο: <https://tinyurl.com/2s4jpvfd>

**Επικοινωνία:**

Email: kinimatodrasis@gmail.com

Τηλ.: 6980 575 196

Social Media

Facebook: <https://bit.ly/3y6BQvv>

Instagram: <https://tinyurl.com/mt995tsw>

**Συντελεστές:**

Διεθνές Φεστιβάλ Ταινιών Μικρού Μήκους Αλεξάνδρειας

Παραγωγή: Φεστιβάλ Κινηματογράφου Χανίων

Λέσχη Κινηματογράφου και Πολιτισμού Αλεξάνδρειας “Κινηματόδρασις”

Σταυρος Γρόσδος, Διδάκτωρ Οπτικοακουστικού Γραμματισμού και Δημιουργικής Γραφής στην Εκπαίδευση - Επιστημονικός Συνεργάτης του Φεστιβάλ Κινηματογράφου Χανίων.